સૂત્રોના જણાવ્યા પ્રમાણે નીટની પરીક્ષાના આધારે મેડિકલમાં એડમિશન થાય તે ગુજરાતના વિદ્યાર્થીઓના ફાયદામાં હોવા છતાં ખાનગી મેડિકલ કૉલેજો અને તેમના સંચાલકો સાથેની મિલીભગતના કારણે ગુજરાતમાં દાખલ કરવામાં આવતી નથી. એક ગણતરી પ્રમાણે હાલ દેશમાં કુલ ૪૨૨ મેડિકલ કૉલેજો-યુનિવર્સિટીઓ છે. જેમાંની ૨૨૪ કૉલેજો પ્રાઈવેટ છે. દેશભરમાં એમબીબીએસની કુલ ૫૦ હજાર બેઠકો પૈકી આ પ્રાઈવેટ કૉલેજોની ક્ષમતા ૫૩ ટકા જેટલી થવા જાય છે. સ્વાભાવિક રીતે જ આ બેઠકો પર મેરિટને આધારે નહીં પણ મનીપાવરના આધારે એડમિશન મળે છે.